Jeg har dronecertifikat, men jeg har ikke selv en drone. Det kan lade sig gøre at leje en drone ind mod ekstra omkostninger. Man kan ikke flyve i blæsevejr og regn, og nogle områder er det ikke lovligt at flyve med drone, så hvis I ønsker droneoptagelser, skal jeg tjekke op på dette inden. Hvis I har betalt omkostninger til drone, og det er umuligt at få den i luften på dagen, vil denne omkostning gå tabt, da betalingen er gået til leje af drone. Jeg har fuld forståelse for, at man godt kunne tænke sig drone til sit bryllup, da det kan give en “wow-effekt” til jeres bryllupsvideo. Jeg plejer dog også at gøre opmærksom på, at en drone blot tilføjer 3-5 ekstra skud til jeres video af lokationen og omgivelserne oppefra, hvilket er smukt, men også omkostningsfuldt. Så det er værd at overveje, hvor meget det betyder for jer – på samme tid fjerner det mig fra eventuelle andre optagelser, da det tager lidt tid at få en drone i luften.